Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10334

b) olyan jellemzők fellépése nélkül, amelyek a nedves futópálya felületen a repülőgép nem megfelelő kormányozhatóságát okozzák. 2.4.2 Ha a kritikus hajtómű a repülésvezérlő szerkezetek beállítása szerint változik és ez a változás jelentős hatással van a teljesítményre, a kritikus hajtóműre vonatkozó minden egyes elemet kell külön-külön megvizsgálni vagy pedig azt kell bemutatni, hogy a meghatározott teljesítmény jellemzők minden hajtómű meghibásodás esetére alkalmazhatók. 2.4.3 Válasszanak ki hajtómű meghibásodási pontot minden egyes szükséges felszállási, felszállás alatti nekifutási és gyorsításból történő megállási távolsághoz. A repülőgépvezető számára biztosítsanak gyors és megbízható módszert (eszközt) az alkalmazható hajtómű meghibásodási pont elérésének meghatározására. 2.5 Szükséges gyorsításból történő megállási távolság 2.5.1 A szükséges gyorsításból történő megállási távolság az az úthossz, amely az álló-helyzetből történő indulástól a hajtómű meghibásodási pont eléréséig, továbbá feltételezve, hogy a kritikus hajtómű meghibásodás hirtelen ezen a ponton következik be, a szárazföldi repülőgép megállításához vagy a vízi repülőgép körülbelül 9 km/h (5 csomó) sebességre történő lelassításához szükséges. 2.5.2 A távolság meghatározása alkalmával a futómű fékek mellett vagy helyett más megbízható eszköz illetve módszer alkalmazása is figyelembe vehető, feltéve hogy ezek megbízhatóak és alkalmazásuk módja olyan, hogy általános üzemeltetési körülmények esetén hasonló eredmények várhatók továbbá használatuk alatt a repülőgép irányítása nem igényel különleges jártasságot. 2.6 Szükséges felszállási nekifutási távolság A szükséges felszállási nekifutási távolság az alábbiak közül a nagyobbik érték: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes